راولپنڈی(آن لائن)آرمی چیف جنرل قمر جاوید باوجوہ تون قطر انا سلاہکار شیخ سعود بن عبدالرحمان الثانی تدوک آ دے جی ایچ کیو اٹ اوڑدہی کرے۔ آئی ایس پی آر نا رداٹ اوڑدہی ٹی ہڑتوم آ کنڈ آتیان اُست خواہی و جتا جتا بشخ آتیٹی کمک آتے ودفنگ آ ہیت وگپ کننگا۔ آرمی چیف قطر نا سلاہکار ءِ عہدہ سنبھالنگ آ مبارکباد پیش کرے و اومیت کرے کہ اونا کماشی ٹی ڈیہہ اٹ امن و استحکام اٹ جوانی و اقتصادی شونہالی نا اواری نا مسخت نا دوئی کننگ کن پاکستان و قطر نا تعلقداری پین مستی ودک۔ قطری سلاہکار ڈیہہ اٹ امن و ایمنی کن پاکستان نا برجا انگا کوشست آتا ستا ءِ کرے و ہڑتوم آ ملک آتا نیام اٹ جوان تعلقداری کن کاریم کننگ نا اُست خواہی نا درشانی ہم کننگا۔
